Charles Louis Alphonse Laveran

Charles Louis Alphonse Laveran (18. kesäkuuta 1845 – 18. toukokuuta 1922) oli ranskalainen lääkäri ja bakteriologi. Hän todisti tutkimuksissaan alkueläinten olevan malarian ja trypanosomiaasin aiheuttajamikrobeja. Hän sai työstään Nobelin lääketieteen palkinnon vuonna 1907. Laveran suoritti lääkärintutkintonsa Strasbourgin yliopistossa vuonna 1867.

Tieteellinen työ
Laveran alkoi tutkia vuonna 1878 Algeriassa malariaa sairastavien potilaiden veren punasoluja mikroskoopilla. Hän löysi punasolujen sisältä malarian aiheuttajaksi epäilemänsä loisen, jolle hän antoi nimen Oscillaria malariae. Nykyään tämä itiöeläinsuku tunnetaan nimellä Plasmodium. Laveran julkaisi löydöksensä vuonna 1880, mutta kului useita vuosia, ennen kuin loisteoria hyväksyttiin aikakauden tieteellisissä piireissä. Hän sai vuonna 1889 Ranskan tiedeakatemian Prix Bréant -palkinnon tutkimuksistaan. Vuodesta 1900 alkaen Laveran tutki erityisesti Trypanosoma-suvun alkueläimiä, jotka aiheuttavat trypanosomiaasina tunnetun taudin.

Lähteet

Aiheesta muualla 

Ranskalaiset lääkärit
Nobelin fysiologian tai lääketieteen palkinnon saajat
Ranskan tiedeakatemian jäsenet
Vuonna 1845 syntyneet
Vuonna 1922 kuolleet